sasicodes/solvari-1 huggingface dataset:
சிறப்பு சலுகை பெற்ற நிலையிலிருந்து இன்றைய பொதுக்கள அறிவுஜீவிகள் பேசினாலும் எவ்வாறு ஒரே நேரத்தில் உள் மற்றும் வெளி ஆளாக பேசுவது செயல்படுவது மற்றும் பொதுமக்களின் தார்மீக மனசாட்சியில் ஒரு மாற்றத்தை ஏற்படுத்தும் விதமாக எப்படி பேரம் பேசுவது எனும் நெருக்கடிக்குள்ளாகின்றனர்.
குறிப்பிட்ட பாணியில் ஒரு நேரத்தில் ஒருவர் மட்டுமே என்றில்லாமல் அகன்ற தளத்தில் கல்வியைத் தாண்டிய ஒரு விவாதத்தை தூண்டக்கூடிய வகையில் தேர்வுகளைத் திணிக்கும் பாத்திரத்தின் மூலம் இது சாத்தியமாகிறது.
வெறும் தொழில்முறை உத்வேகமாக இல்லாமல் அன்றாட சிக்கல்களைக் குறித்து அவர்கள் பெரும்பாலும் பேசுகின்றனர் அதன் மூலம் வினாக்காண முடியாத கேள்விகளுக்கு விடை காண முயல்கின்றனர்.
உலக அளவை உலகமயமாக்கலின் வளர்ச்சியினாலும் புதிய ஊடக தொழில்நுட்பத்தின் அணுகல்தன்மையினாலும் பொதுக்கள அறிவுஜீவிகளுக்கு பல வகைப்பட்ட சமூகப் பொருளாதார பின்னணி பல்வேறு இனம் கொண்ட மக்களை பார்வையாளர்களாக்குகிறது.
புத்தகமோ தொலைக்காட்சி கலந்துரையாடலோ வானொலி விவாதங்களோ இணைய மன்றங்களோ ஒவ்வொருவருக்கும் ஒவ்வொரு வகை ஊடகம் பிரச்சனையின் முக்கியத்துவத்தைப் பொருத்து எளிதில் எல்லைத் தாண்டி சென்றடைகிறது.
தற்காலத்தைய உலகமயமாக்கலின் அனுபவமானது ஒரு வகையில் முதலாளித்துவ நிறுவனங்களின் அதீத வளர்ச்சியினால் ஏற்படும் அழுத்தம் உலகத்தின் எல்லா திசைகளிலும் அன்றாட வாழ்வின் சிதைவை எடுத்துரைத்தாலும் இந்த மாற்றங்களிலுருந்து பெறப்படும் ஆதாயமானது பொதுக்கள அறிவுஜீவிகளுக்கு பரந்துபட்ட பார்வையாளர்களிடம் எளிதில் ஒரு விவாதத்தை தொடங்க வகை செய்கிறது.
ஆய்வுகளில் கலந்துக்கொள்ளும் பொழுது சமூக விஞ்ஞானிகளுக்கு தங்களது அரசியல் சார்புக்கு உகந்த எல்லைக்குள் செயல்படும் பொறுப்பு இருக்கிறது அத்தோடு உணர்ச்சிப்பூர்வ கூறுகளில் இருந்து விடிவித்துக்கொண்டு தங்களது ஆய்வுகளை அறிவைப் பெருக்கிக்கொள்ளும் ஆர்வத்தோடு நடத்த வேண்டும்.
இவ்விடத்தில் தான் அவர்கள் கல்வியியல் மற்றும் அரசியலுக்கிடையே செயல்பட்டு தங்களது கண்டுபிடிப்புகளை பகுப்பாய்வுகளை கொள்கை எனும் எல்லைப்பரப்புக்குள் கொண்டுவருகின்றனர்.
இறுதியாக பல்வேறு விசயங்கள் குறித்து விவாதம் எழுப்புவதற்கு அதைப் பொது அரங்கில் கொண்டு வந்து அத்துறையில் தங்களின் நிபுணத்துவத்தை முன்வைத்து பரந்துபட்ட மக்களின் கவனத்தை ஈர்க்கின்றனர்.
இது அரசியல்களத்தில் ஒரு நடைமுறை மாற்றத்தை பிரதிபலிக்கிறது அல்லது மாற்றத்தைக் கோருகிறது இது கல்வியியலின் நடுநிலமையிலிருந்து ஒரு படி முன்னேறிய நிலை.
சமூக விமர்சகராக தொலைநோக்குவாதியாக பொதுக்கள அறிவுஜீவிகள் கோட்பாடு கருத்தியல் ஆகியவற்றின் அடிப்படையில் தனது படைப்பை உருவாக்கும் பொழுது அவரோடு மூன்றாம் வகையான அறிவுஜீவிகள் இணைகின்றனர்.
இவர்கள் பெரும்பாலும் பத்திரிகைத்துறை அறிவுஜீவிகள் போன்றவர்கள் அதாவது தொழில்நுட்ப அறிஞர்களைப் போல் இயந்திரதனமாக சமூகப் பிரச்சனைகளுக்கு தீர்வு கோறுபவர்கள்.
அதேசமயம் மற்றவகையான அறிவுஜீவிகள் தொழிற்முறை கல்வித்துறையின் எல்லைகளுக்குள்ளாகவே செயல்பட்டனர் அதனால் சிலே சமூகத்தினரிடையே தாக்கம் ஏற்படுத்துவதிலிருந்து சிறு தோல்வி கண்டனர்.
அளவை எதிர் நிலையில் பண்பு என்பதற்கு ரிச்சர்ட் போஸ்னர் பொருளியல் பகுப்பாய்வு வன் தரவுகள் கணிப்புகள் மீதான சோதனை ஆகியவற்றைக் கொண்டு பொதுக்கள அறிவுஜீவிகள் பற்றிய பொருள் விளக்கத்தைத் தருகிறார்.
அவர்களது பரகடனங்கள் ஒழுங்கற்றது கல்வியியல் துறைக்குரிய நிபந்தனைகள் அனுமதிக்க இயலாத சார்பு நிலைகளைக் கொண்டது மேலும் அதுவே அவர்கள் பொதுக்கள எழுத்து ராசியத்துக்குள் பங்கெடுப்பதற்கான காரணம் என்று விமர்சிக்கிறார்.
கல்வியியல் அறிவுஜீவிகள் குறித்து அவர் எழுதும் பொழுது போஸ்னர் கண்டறிந்தது அவர்கள் பொதுக் கொள்கைகளில் மட்டுமே விருப்பமுடையவர்களாக இருக்கின்றனர் பொது தத்துவங்கள் மீதல்ல பொது அறம் அல்லது பொது இறையியல் குறித்தோ தார்மீக அறம் ஆன்மீக சீற்றம் ஆகியவற்றின் மீதோ ஆர்வம் கொள்வதில்லை அதனால் அவர்கள் மனவெழுச்சியை நிராகரித்து காரியவாத அறிவைக் கொண்டு கொள்கைகள் பற்றியக் கேள்விகளை எழுப்புகின்றனர் மாறாக மென்மையான உணர்வுகள் மதிப்புகள் பற்றியக் கேள்விகளை எழுப்புவதில்லை.
இவர்களே கலை மற்றும் மானுடவியல் துறையாளர்கள் பொதுக்கள அறிவுஜீவிகள் எனும் வட்டத்திலிருந்து வெளியேற்றப்படவேண்டும் என்று முழுங்குகிறார்கள் ஏனென்றால் அவர்களது படைப்புகள் பண்பு சார்ந்த ஆய்வுகளின் வழி அனுபவத் தரவுகளைக் கொண்டதாக இருக்கிறது ஆகவே அது பிழையானது என்கின்றனர்.
பொதுப் பிரச்சனைகள் குறித்து பொதுக்கள அறிவுஜீவிகள் தெளிவாக தார்மீக உணர்வோடு எழுதுவது குறைந்து வருகிறது என்பதை பெரும்பாலானோர் கவனித்து வருகையில் போஸ்னர் அவர்களது எழுத்துக்களில் துல்லியமற்ற பொருண்மையினைக் காண்கிறார்.
உழைப்பை விற்று கூலி பெற்று பிழைப்பதாலும் அவர்களின் உழைப்பு மூலதனத்தின் அதிகாரத்தால் சுரண்டப்படும் நிலையில் இருப்பதாலும் அவர்கள் பாட்டாளித் தோற்றத்தை பிரதிபலிக்கின்றனர் ஆனால் மறுபுரம் அவர்கள் பெரும்பாலும் மூளை உழைப்பை மட்டுமே செலுத்தி அதிக வருவாய் பெற்று உயர்ரக மேட்டுகுடி வாழ்க்கை வாழ்வதால் அவர்கள் பூர்ஷுவா வர்கத்தினரே என்று மார்க்சியவாதிகள் நம்புகின்றனர்.
எனினும் மார்க்சியர்கள் நம்புவது எல்லா அறிவும் இருத்தலியல் சார்புடையதே மேலும் அறிவுஜீவிகள் அறிவை உருவாக்கி அதை பாதுகாக்கவும் செய்கின்றனர் அத்தோடு பல்வேறு சமுக குழுக்களின் செய்தித்தொடர்பாளர்களாகவும் செயல்பட்டு சமூக விருப்பங்கள் குறித்த விவாதங்களை எழுப்புகின்றனர்.
க்ராம்சியின் நிலைப்பாடானது ஒவ்வொரு வர்கத்திற்கும் தங்களுக்கான கருத்தியலை வடிவமைக்க சொந்த அறிவுஜீவிகள் தேவைப்படுகின்றனர் என்பதாக இருக்கிறது.
எந்த சமூகத்தின் கருத்தியல்களை வடிவமைக்கின்றனரோ அவர்களின் மூளையாகவே மாறி அறிவுஜீவிகள் அந்த சமூகத்தின் கருத்தியல்களை பண்டங்களாக உருவாக்கி அவர்களையும் வாடைகைக்கு விடுகின்றனர் என்று மார்க்சியர்கள் கருதுகின்றனர்.
அறிவுஜீவிகள் தங்களது கருத்தியல்களை உலகமயமாக்க முயல்கின்றனர் பிறகு சுற்றி வளைத்து துவங்கிய இடத்திற்கே வந்து அத்தகைய கருத்தியல்களின் சார்பு நிலைகளை அம்பலப்படுத்துகின்றனர் என்று மார்க்ஸ் கருதினார்.
அப்படி ஒருங்கிணைக்கும் ஒரு நிறுவனத்தில் அறிவுஜீகளின் பங்கு மறுப்பதற்கில்லை அவர்களே ஒருங்கிணைப்பாளர்கள் அல்லது தலைவர்கள் என்று கருதப்படுகிறார்கள்.
இந்தச் சூழலில் சமூகத்தின் மற்ற துறைகளையும் உள்ளடக்கி பார்ப்போமானால் அறிவுஜீவிகளே தொழிலாளர்களின் விடுதலையை வரையறுக்கின்றனர்.
தொழிலாளர்கள் அல்லாது சிறப்புரிமை பெற்ற வர்க்கமாக அறிவுஜீவிகளே முழுமையாக ஒன்றுக்கு பொருள் விளக்கம் அளிக்கக்கூடியவர்கள் ஆகையால் அவர்களை தலைவர்கள் என்று கருதுவதற்கு உரிமை வழங்கலாம் என்று லூக்காசும் சொல்கிறார்.
சமூகம் பின்பற்ற வேண்டிய பாதையை வரையறுக்கும் அறிவுஜீவிகளின் ஆர்வமானது தேர்தெடுத்த சில நம்பிக்கைகளின் மீது இருக்கும் ஆழ்ந்த உணர்வின் அடிப்படையில் இருப்பதாக விமர்சிக்கப்படுகிறது.
கூடுதலாக இருபதாம் நூற்றாண்டில் மதசார்பற்ற கருத்தியல்கள் மிகுந்த கவனம் பெறுவதாலும் அரசியல் பங்கெடுப்புகள் பெருகியதாலும் அரசியல் களத்திலும் அறிவுஜீவிகளின் வாழ்க்கையில் கருத்தியல் என்பது தன்னளவில் ஒரு முக்கியமான தாக்கத்தை ஏற்படுத்தியிருக்கிறது.
இருபதாம் நூற்றாண்டின் சில பார்வையாளர்கள் மத்தில் கருத்தியல் நீரோட்டங்களின் தாக்கமானது அறிவுஜீவி பற்றியப் பொருள்விளக்கத்திற்கு கருத்தியல் என்பதை ஒரு முக்கிய விவரிப்பாக்க வேண்டும் என்று தீர்மானிக்கிறது.
ஒரு கருத்தியல் பற்றிய தேடுதலை மேற்கொள்ளாத எந்த ஒரு விஞ்ஞானியோ மேதையோ அறிவுஜீவி என ஏற்றுக்கொள்ளப்படமாட்டாது என அறிவிக்கிறார் லீவைச் ஃப்யூர்.
பொதுக்கள அறிவுஜீகள் மற்ற அறிவுஜீகள் நடுத்தர வர்க்கத்தினரைப் போல் அல்லாது மாறுபட்ட ஒரு மொழியில் உரையாடவும் கருத்துக்களை பரப்பவும் செய்வதாக மார்க்சியர்கள் கருதுகிறார்கள்.
இதன் மூலம் அறிவுஜீவிகள் தங்கள் நிலைப்பாடு பகுத்தறிவின் வாதம் கொண்டு முன்னெடுக்கப்படுகிறது என்பதை உலகளாவிய அளவில் ஒப்புக்கொள்கின்றனர்.
அரசு உட்பட ஏற்கணவே நிலைநாட்டப்பட்ட நிறுவனங்களை எதிர்த்து அறிவுஜீவிகள் நீடித்த உள்ளுணர்வு போராட்டங்களில் ஈடுபடுகின்றனர் என்று மார்க்சின் கோட்பாடுகள் உணர்த்தினாலும் அவரே மேற்கொண்டு அத்தகைய போராட்டங்கள் அந்நிறுவனங்களுக்குள்ளும் நடைபெறும் அதற்கு ஆதரவாகவும் நடைபெறும் மாற்றத்தை வலியுறுத்தியும் நடைபெறும் என்கிறார்.
விரோத கலாச்சாரத்தின் பால் ஒரு முற்சார்பு எதிர்ப்பு இருக்கும் காரணத்தால் அறிவுஜீவிகள் இயல்பிலேயே தற்காலத்தை பற்றிய விமர்சகராய் இருக்கின்றனர்.
அறிவுஜீவிகள் தங்களை ஆட்சி அதிகாரத்திற்கு உட்படாத சுதந்திரமான தன்னாட்சியாளர்களாகப் பார்கின்றனர் என்று அறிவுஜீவிகள் பற்றிய மறுகோட்பாடை நிறுவிய பிரபல அந்தோனியோ க்ராம்சி வரையறுக்கிறார்.
மேலும் இந்த கருத்தியலானது அறிவுஜீவிகளின் உள்ளார்ந்த நிலைப்பாட்டில் இருந்து தோன்றுவதே ஒழிய அறிவுஜீவி வாழ்க்கை முறையின் மாணவனாக அல்ல என்கிறார்.
நடுத்தர வர்க்கத்தின் வளர்ச்சியானது குறிப்பாக அரசியல் மற்றும் உயர் கல்வியில் அவ்வர்க்கத்தின் ஆதிக்கமானது அறிவுஜீவிகளைப் பெருக்கும் சூழலுக்கு ஆதாயமாக அமைந்திருக்கிறது.
உதாரணமாக மெக்சிகோவில் தலைநகரில் மட்டுமே பொருளாதார அரசியல் அதிகாரங்கள் குவிக்கப்பெற்று கல்வி என்பது நகர நடைமுறையாக்கப்பட்ட சூழலில் ஒருவர் வாழும் இடமும் பின்னணியும் ஒருவர் கல்வியறிவு பெற்று உயர்வதை தீர்மானிப்பதோடு மற்ற பின்னணியுடையவரின் அறிவுக்கும் திறனுக்கும் அங்கீகாரம் இருக்குமா எனும் கேள்வியையும் எழுப்புகிறது.
தங்களுடையப் பிள்ளைகள் எவ்விதமான உயர் கல்வியைக் கற்க வேண்டும் எந்தப் பள்ளியில் படிக்க வேண்டும் எவரோடு நட்பு கொள்ள வேண்டும் எனபனவற்றை உள்ளடக்கியே தீர்மானங்கள் இயற்றப் பெருகின்றன.
ஸ்மித் சொல்கிறார் ஒரு குறிப்பிட்ட அடையாள வர்க்கத்தின் மக்கள் தங்கள் சூழலிலிருந்து பெறப்டும் அனுபவங்களினால் அறிவூட்டப்படுகின்றனர் அதனால் அதற்கு ஆதாயமான பொதுவான அனுமானச் சார்பை மேற்கொள்கின்றனர்.
பொதுக்கள அறிவுஜீவிவாத வரலாற்றில் மேல்நடுத்தட்டு வர்க்கத்தினர் மற்றும் மேல்தட்டு வர்க்கத்தினர் பெரிய வெற்றியை கண்டிருக்கின்றனர்.
ஸ்டீவ் ஃபுல்லர் அறிவுஜீவிகள் எனும் தன் புத்தகத்தில் இவ்வாறு குறிப்பிடுகிறார் நம்பத்தகுந்த அறிவுஜீவியாக திகழ்வதற்கு ஒருவருக்கு அதீத சுதந்திர உணர்வு இருக்க வேண்டும் நீங்கள் செல்வந்தராக உயர்குடியில் பிறந்திருப்பீர்களானால் தன்னுரிமை என்ன என்பதை நிகழ்த்திக்காட்டுவது எளிது.
மேலும் அவர் சொல்கிறார் நீங்கள் ஏழையாகவோ தொழிலாளர் வர்க்க பின்னனியில் பிறந்தவராகவோ இருப்பின் தன்னுரிமையை நிகழ்த்துதல் என்பது கடினமாகிவிடுகிறது.....பொது நலனுக்காக செல்வந்தர்களோடு இணைவதென்பது சொந்த வர்க்கத்திற்கு துரோகம் செய்வதாய் ஆகிறது.
இந்த கருத்து அறிவுஜீவி சூழலில் ஒருவர் நுழையும் போது சமூகப் பொருளாதார உறவுகளின் தாக்கம் எவ்வாறிருக்கும் என்பதை குறிக்கிறது ஆனால் இக்குறிப்புக்களைக் கடந்த வாதத்திற்கு இடமுண்டு.
உலகளாவிய அறிவுஜீவிகளை கணக்கெடுக்கும் பொழுது பெரும்பாலானவர்கள் ஆக்ஸ்ஃபோர்ட் கேம்ப்ரிட்ஜ் போன்ற உயர் தர பள்ளிகளிலும் பல்கலைக் கழகங்களிலும் பயின்றவர்களாய் இருக்கின்றார்கள்.
உதாரணமாக தற்போது தரவரிசையில் முதல் மூன்று இடத்தைப் பிடித்திருக்கக் கூடிய நவோம் சாம்ஸ்கி ரிச்சர்ட் டாக்கின்ஸ் மற்றும் கிறிஸ்டபர் ஆகியோர்.
எனினும் இந்த விசயத்தில் சில விதிவிலக்குகள் இருக்கத்தான் செய்தது ஆனால் அதுவும் கலாச்சார முதலீட்டைக் கொண்டு அம்மனிதர்கள் கைப்பற்றிய அதிகாரத்தால் மட்டுமே சாத்தியமானது.
உதாரணத்திற்கு ஹரால்ட் பிண்டர் என்பவர் கீழ் நடுத்தர வர்கத்திலிருந்து வந்தவர் ஆனாலும் தற்போது புகழ்பெற்ற நாடக ஆசிரியர் திரைக்கதை எழுத்தாளர் நடிகர் இயக்குனர் கவிஞர் மற்றும் அரசியல் ஆர்வலராக திகழ்கிறார்.
நாடக ஆசிரியராக முதன்மையில் பெற்ற அங்கீகாரத்தைக் கொண்டு அவர் மற்றத் திறமைகளை வளர்த்துக் கொண்டார் அதன்மூலம் அரசியல் செயல்பாட்டுக்கேற்ற கலாச்சார முதலீட்டில் இடம்பெற்றார்.
எழுத்தாளர் எனும் அடையாளத்தை வைத்து அவர் பெற்றிருந்த அறிவுஜீவி அந்தஸ்தானது அவருக்கு கலாச்சார முதலீட்டில் ஒரு குறிப்பிடத்தக்க இடத்தை பெறமுடிந்தது.
அதனால் அவர் விசாரனைக்கு உட்படுத்தப்பட்டாலும் சட்ட நடவடிக்கைகளிலிருந்து தப்பிக்க வேறு நாட்டிற்கு தப்பிச் செல்ல பொருளாதார சுதந்திரம் பெற்றிருந்தார்.
பொதுக்கள அறிவுஜீவிகளின் பின்னணி கேள்விக்குட்படுத்தப்படும் பொழுது எழும் கேள்விகளில் சில கேள்விகளே இங்கு கேள்விக்குட்பத்தப்பட்டிருக்கிறது.
சில உரைகளில் குறிப்பாக பத்திரிகை மொழியில் அறிவுஜீவிகள் எனப்படுவோர் மானுடவியல் தத்துவவியல் ஆகியவற்றை சமூக அரசியல் உட்பொருளோடு பேசுபவர்கள்.
பொதுவாக அவ்வுரைகள் கல்வியியல் துறை சார்ந்த ஆய்வுகளுக்குள்ளாக சுற்று வட்ட நிபுணத்துவத்திற்குள்ளாகவே உழலும் ஆனால் அறிவுஜீவிகளுக்கு தனிப்பட்ட நேரடி அனுபவத்தையும் கடந்து பரந்த கலாச்சார அறிவுக் கருவூலத்தை அணுகும் சாத்தியங்கள் இருக்கின்றன.
அறிவுஜீவி எனப்படுபவர் பரந்த அரூப குறியீடுகளை சிந்தனைகளை பொருட்படுத்துபவர் அதை தன் துறைக்கப்பாலும் பொருத்திப்பார்ப்பவர் எனக் கொள்ளலாம்.
உதாரணத்திற்கு அறிவுஜீவிகளின் படைப்புகள் பொதுவாக தனிச்சுற்றுக்கு சென்றுவிடுகின்றன சமூக இணைப்பில் ஏற்படும் அந்த இடைவெளியை இணைக்கும் அவசியம் இருக்கிறது.
பொது நடைமுறையில் அறிவுஜீவி எனும் முத்திரை இயற்கை விஞ்ஞானம் செயல்முறை அறிவியல் கணக்கியல் பொறியியல் ஆகிய துறையினரை விட கலாச்சாரம் கலை சமூக விஞ்ஞானம் போன்ற துறையினருக்கே சூட்டப்படுகிறது.
ட்ரேஃபஸ் விவகாரத்தின் போது பொதுக்கள அறிவுஜீவிகள் எப்போதும் சர்ச்சைக்குறிய முரண்பாடுகள் மோதல் நிறைந்த போக்கையே கையாண்டுள்ளனர்.
சமகால சமூகத்தில் சில அறிவுஜீவிகள் அங்கீகாரமும் ஏற்பும் பெற முனைந்தால் கூட அது நடைமுறையில் சாத்தியமாவது குறைவு ஏனென்றால் உண்மையான மெய்யான அறிவுஜீவி என்பவர் எப்போதுமே அந்நியமானவர் சுய அஞ்ஞானவாசத்தில் சமூகத்தின் விளிம்புநிலையில் வாழ்பவர் என்று எட்வர்ட் செயித் கூறுகிறார்.
நார்மன் ஸ்டோன் சொல்வது அறிவுஜீவிகள் ஒர் வர்க்கம் விசயங்களை தவறாக புரிந்துக் கொள்ளும் வர்க்கம் என்றும் சொல்லலாம் முட்டாள்தனத்திற்கும் தவறுகளுக்கும் தண்டனை பெறும் ஒரு நபர்.
தற்பெருமை பேசும் அறிவுஜீவிகள் உருவாக்கிய அரூபச் சிந்தனைகளின் பெயரால் பாரம்பரிய நடைமுறையை தூக்கி எறிய முனையும் ஒரு கற்பனாவாத முயற்சி என்று ஃப்ரென்ச்சு புரட்சியைப் பற்றி அவர் குறிப்பிடுகிறார்.
அரசியலுக்கும் அறிவுஜீவிகளுக்குமான தொடர்பு நுண்ணியதாக இருந்தாலும் ஆண்டனி கிட்டென்ஸுக்கும் டோனி ப்ளெயிர் அரசுக்கும் மூன்றாம் பாதை சிந்தனைகள் ஆகியவற்றுக்கிடையேயான கல்வியியல் அறிவுசார் தொடர்பு போல் அறிவுஜீவிகள் குறிப்பிட்ட அரசியல் அதிகாரத்துடனான தொடர்பு குறித்து பலமான முரண்பாடுகள் இருந்து வந்தது.
வாக்லவ் ஹாவெலின் கருத்துப்படி அரசியல் செயல்பாடுக்கும் அறிவுஜீவிகளுக்கும் தொடர்பு இருக்கிறது என்றபோதும் அரசியல் தலைவர்கள் பல்வேறு சிந்தனைகளை எடுத்துரைத்தாலும் சிந்தனைகளுக்கான பொறுப்பு அறிவுஜீவிகளிடமே இருக்கிறது.
மாறாக தங்களின் சிந்தனைகள் எண்ணங்கள் மற்றும் சொற்களுக்கிடையேயான தொடர்பை அதன் தாக்கத்தை அறிந்தவர்களுக்கே முக்கியத்துவம் அளிக்கப்படவேண்டும்.
ஹாவெலின் தர்க்கப்படி இத்தகைய அறிவுஜீவிகளே கூரிய கவனத்துடன் கவனிக்கப்படவேண்டியவர்கள் அவர்கள் அரசியல் அதிகாரத்திற்கு எதிராக கண்ணாடியை பிடித்துக் கொண்டிருக்கும் சுதந்திர விமர்சகர்களாகவோ அல்லது அரசியலில் நேரடியாக தொடர்புடையவர்களாகவோ இருக்கலாம்.
தங்களது சிந்தனைகளின் பொருப்புகளை உணர்ந்த கருத்தார்ந்த அறிவுஜீவிகள் பற்றிய இந்த நேர்மறையான பார்வை ஒருபுறம் இருக்க சிலநேரங்களில் அவை எதிர்மறையான விளைவை ஏற்படுத்தலாம் என்கிறார் ஃபுல்லர்.
அவரது தர்க்கப்படி அறிவுஜீவிகள் அரசியல் ஆட்சியெல்லை இவற்றுக்கிடையேயான தொடர்பு பெரும்பாலும் முரண் கொண்டதாகவும் மோதிக் கொள்வதுமாகவே இருக்கிறது.
அவர்களுடைய செல்வாக்கு அரசியல் ஒரு நேர்மறையான தாக்கத்தை ஏற்படுத்தும் என்று ஹாவல் கூறினாலும் அது விற்பனைப் பொருளாக தணிக்கையை மறைக்கும் ஒரு உறவாக பொதுவாக எதிர்மறை தொடர்பு கொண்டதாகவே இருக்கும் என கருதப்படுகிறது.
அறிவுஜீவிகள் அரசியல் குறித்த மதிப்பீடுகளையும் விமர்சனங்களையும் வைக்கும் சுதந்திரம் பெற்றவர்கள் என்று ஏற்றுக்கொள்ளப்பட்டாலும் இரு துறையினருக்கிடையே நெருக்கிய நுண்ணிய தொடர்பு இருப்பதை மறுக்கின்றனர்.
போர்த்யூவின் தர்க்கப்படி அரசியல் உலகிற்கும் அறிவு ஜீவிகளுக்குமிடையேயான தொடர்பினால் அறிவுச் சுதந்திரம் ஆபத்து நிறைந்ததாக இருக்கிறது என்கிறார்.
அறிவுஜீவிகளுக்கு நிறுவன முறைகளினால் நடைமுறையில் அவர்கள் எதிர்கொள்ளும் பிரச்சனைகளின் எல்லைகளை கணக்கில் கொண்டு இம்முரண்களை காணவேண்டும்.
போர்த்யூ அறியப்பட்ட ஒரு முத்திரை அறிவுஜீவி அவரே அரசியல் என்பது தணிக்கையின் உலகம்...சக்திவாய்ந்த அரசியல் குழுக்குள் அறிவுஜீவிகளின் சிந்தனைகளை கடிவாளமிடுவர் பின்பு ஒரு சுழல்வட்டத்துக்குள்ளேயே அதை முடக்குவர்.
கத்தோனைப் பொறுத்தவரை அரசு அமர்த்தும் அறிவுஜீவிகளின் பணி எதிர்மறையானதே ஏனென்றால் அரசின் தாக்கத்துக்கு உட்பட்டதே அவர்களின் வார்த்தைகள்.
அதிகார வர்கத்திற்கு சவால் விடும் நேரங்களில் அவர்கள் எதிர்கொள்ளும் தணிக்கை விதிகள் அவர்களை அந்த கோபுரத்திலிருந்து வெளிவர அனுமதிப்பதில்லை என்றும் அவர்களை ஒரு மூலையில் முடக்கிவிடுகிறது என்றும் போர்த்யூ கூறுகிறார்.
அன்றாட வாழ்வியல் நடைமுறைகளிலிருந்து தங்களை துண்டித்துக் கொண்டு மேட்டிமைத்தனமான கல்வியியல் சித்தாந்தங்களை வைத்து சமூகத்தை அனுகும் அறிவுஜீவிகள் இவர்கள் மொ.ர் பொதுக்கள அறிவுஜீவிகள் சிந்தனைகள் மற்றும் அறிவு குறித்தே முதன்மை கவலை கொள்கின்றனர்.
குரலற்றவர்களுக்கு குரலாகவும் அத்தகைய நேரமோ வாய்ப்போ கிடைக்காதவர்களுக்கும் சேர்த்து இவர்கள் எதிர்வினையாற்றுபவர்களாக இருக்கவேண்டும்.
எதிரொலிக்கும் பல்வேறு மாறுபட்ட கருத்துகள் நம்பிக்கைகளை காது கொடுத்து கேட்க அவர்கள் தயாராக இருக்க வேண்டும் அவற்றிலிருந்து தங்களுடைய சொந்த முடிவுகளை கட்டுமானம் செய்யவேண்டும்.
இணையம் வலைப்பூ விரிவுறை வானொலி நாளிதழ் பத்திரிகை போன்ற ஊடகங்களில் பணியாற்றி வெகுஜன தாக்கத்தை ஏற்படுத்தக்கூடிய வாய்ப்பு இவர்களிக்கிருக்கிறது.
பல வருடங்களாக ஒரு பொது நம்பிக்கை நிலவிவருகிறது அதாவது பெரும்பாலான கல்வியியலாளர்கள் தங்களது துறைசார்ந்த படைப்புகளை வெளிஉலகினரின் நுண்ணாய்வுக்கு இடமளிக்காமல் பாதுகாப்பதிலேயே கவனம் செலுத்துகின்றனர் என்பது அது.
தங்களது படைப்புகள் பொதுப் பார்வைக்கு வைக்கப்பட்டால் விமர்சனத்திற்கும் போட்டிக்கும் ஆளாகும் எனும் விவாதத்திலிருந்து இந்த குறிப்பிட்ட தயக்கமானது தெளிவாகிறது.
உதாரணத்திற்கு தாமஸ் பெண்டர் கூறுவது கல்வியலாளர்கள் தங்களை பெரும்பாலும் ஏன் பிரத்தியேகமாக தொழிற்முறை முறைமைகளுக்கும் சூழல்களுக்கும் ஒருமுகப்படுத்திக்கொள்கின்றனர் தங்களது சுதந்திரத்தை பொறாமையுடன் தற்காத்துக்கொள்கின்றனர்.
அத்துறைசமூகத்தின் முக்கிய விஷயங்கள் குறித்து போதுமான அக்கறை காட்டுவதில்லை எனவும் முக்கிய சமூக சம்பவங்கள் பிரச்சனைகள் பற்றிய பார்வையிலிருந்து அத்துறையின் கல்வியிலாளர்கள் விலகி செல்கின்றனர்.
புராவாய் கூறும் பொது சமூகவியல் என்பது கல்வியியல் ஆய்வுகளுக்கு அணுகலை ஏற்படுத்திக் கொடுத்து பொதுமக்களிடத்து மாற்றத்தை ஏற்படுத்தும் வகை.
இந்த வழிமுறையானது கல்வி வட்டத்தினருக்கும் பொதுமக்களுக்குமிடையே ஒரு உரையாடலை ஏற்படுத்த தூண்டுகோலாய் அமையும் அதன் மூலம் தொழிற்முறை கல்வியியலாளர்களின் கடுமையான உலகிற்கும் பொது வட்டத்தில் நிலவும் பரந்த மாற்றங்கள் நிறைந்த உலகிற்குமிடையேயான இடைவெளியை சீர் செய்ய உதவும்.
கல்வியியல் துறையில் மாற்றம் நிகழ வேண்டும் புற உலகைப் பற்றிய பிரக்ஞை அதிகரிக்க வேண்டும் என்று வாதிட்டவர்களில் முக்கிய சிந்தனையாளர்களில் மற்றொருவர் அரசியல் ஆர்வலர் சி.
சமூகவியல் கற்பனை எனும் தனது பிரபலமான புத்தகத்தில் அவரது தர்க்கம் பெரும்பாலும் பத்திரிகையாளர்கள் சமூகவியலாளர்கள் பொருளியலாளர்கள்...அரசியல் விஞ்ஞானிகளை விட விழிப்புடனும் அறிவுடையவர்களாகவும் இருக்கின்றனர்.
பார்வையாளர்களை பொது அரங்கில் வழிநடத்த விவாதத்தை தூண்ட தேவைப்படும் திறன்களை வளர்த்துகொள்ளாதவர்களாக கல்வியியலாளர்கள் இருப்பதை இது சுட்டிக் காட்டுகிறது.
மேலும் அவர் அமெரிக்க பல்கலைக்கழகங்களை கடுமையாக விமர்சிக்கிறார் உலகில் உள்ள மற்ற பல்கலைக்கழகங்களைப் போல் அதுவும் தனியார்மையப்பட்டும் அதிகாரத்துவப் போக்கோடும் செயல்படுவதால் நவீன சமூகத்தில் அதிகாரத்திற்கான பொது போராட்டதை எவ்வாறு அளவிடுவது என கற்றுத்தருவதில் தோற்றுவிடுகிறது.
அமெரிக்க தத்துவ அறிஞர் ரிச்சர் ரார்ட் அறிவுஜீவிகளின் சமூக பொறுப்பின்மையை குறிப்பாக கல்வியியல் அறிவுஜீவிகளின் பொறுப்பின்மையை கடுமையாக சாடுகிறார்.
உதாரணத்திற்கு கல்வியியல் சுதந்திரம் எழுதுவதற்கு உரிமம் எப்படிபட்ட சர்ச்சைக்குரிய விஷயங்களைக் குறித்தும் விவாதம் ஆகியவை கல்வி விசாரனையை காக்கும் நேர்மறை செயல்பாடு.
அதுபோன்ற சுதந்திரத்தை பொது மக்களுக்கும் கொடுப்பதால் சுதந்திர பேச்சு என்பதைத் தாண்டி சில வேளைகளில் சமூகத்திற்கு தீங்கு விளைவிக்கக்கூடும்.
உதாரணமாக கல்வியியல் வட்டத்தில் வெளியிடப்படும் முற்போக்கு மற்றும் சர்ச்சைக்குரிய நம்பிக்கைகள் கடுமையான கோட்பாட்டு பரிசோதனைகளை கடக்கவேண்டியிருக்கும்.
ஆனால் அத்தகைய உறுதிபடுத்துதல் ஏதுமின்றி பொதுஅரங்கில் வெளியிடப்படும் கருத்துக்கள் ஒன்றை பற்றிய தவறான சித்தரிப்பு அல்லது திரிபுக்கு வழிவகுக்கும்.
இதில் பார்க் விரும்பியது தொழிநுட்ப வல்லுனர்களாக பொதுமக்களுக்கு வெறும் வாய் சொல் பயன்பாடாக விளங்கக்கூடிய தத்துவங்களை விநியோகம் செய்யும் பாத்திரத்தை பிரிக்க வேண்டும் .
இதன் மூலம் பொதுமக்களின் பார்வையிலிருந்து கல்வியியல் படைப்புகளை விலக்கி வைக்க வேண்டும் என்பதல்ல பொதுமக்களின் நுகர்வுக்கு பயன்படக்கூடிய சிந்தனைகளை மட்டும் பொது அரங்கிற்கு கொண்டவரவேண்டும் இருவழி பகுத்தல் மேற்கொள்ளப்பட வேண்டும்.
அத்தோடு பெண்டர் குடிமைப் பண்பாடு தொழிற்முறை பண்பாடு என்று வகைப்படுத்துகிறார் அதன் மூலம் கல்வியியல் எந்தெந்த வட்டங்களில் செயல்படலாம் என்று விளக்குகிறார்.
உதாரணமாக ஃப்ளாரிடா அட்லாண்டிக் பல்கலைகழகம் பொதுக்கள அறிவு ஆட்படுத்துதலை கற்றுக்கொடுக்கும் நிகழ்ச்சிகளை முயற்சிகளை மேற்கொண்டது.
கல்வியியலானது கண்டிப்பாக பொது அரங்கில் ஊடுருவுகிறது அதில் சமூகத்தின் அங்கத்தினர்களான மானவர்களே அதன் முதன்மை பங்கேற்பாளர் என்று சொல்லலாம்.
அறிவுஜீவி எனும் அடையாளம் அங்கீகாரம் கிட்ட ஆண்களை விட பெண்கள் அதிக சவால்களை சந்தித்திருக்கிறனர் என்று சிலர் ஒப்பாய்கின்றனர்.
டேவிட் ஹெர்மென் எழுத்தாளர் மற்றும் தொலைக்காட்சி தயாரிப்பாளர் இந்த நிலைக்கு ஊடகங்கள் பல்கலைக்கழகங்கள் போன்ற நிறுவன கட்டமைப்பு வகுத்திருக்கும் பாலுணர்வு காரனமா என்று கேட்கிறார்.
அவர்கள் தங்கள் துறையில் தங்களை நிரூபித்து காட்ட வேண்டிய காட்டாயம் இருக்கிறது அதன் பின்னரே அவர்கள் தங்களுக்கு விருப்பமுள்ள துறையில் விவாதங்களை மேற்கொள்ள முடிகிறது.
இந்த சிந்தனை ஓட்டம் அமைப்பு சார்ந்த சிக்கல்களே பெண்கள் பொதுக்கள அறிவுஜீவி அரங்கில் இடம்பெற இயலாத நிலைக்கு காரணம் எனும் வாதத்தை முன்வைக்கிறது.
சமீப நூற்றாண்டுகளில்தான் பெண்கள் கல்வி கற்கும் சாத்தியமே ஏற்பட்டுள்ளது அதன் மூலம் கல்வியியல் துறையில் அவர்கள் ஈடுபட முடிந்தது.
இந்த அமைப்பு சார்ந்த பாரபட்சம் உணர்த்துவது என்னவென்றால் ஒத்த வயதுடைய ஆண்கள் பொதுக்கள அறிவுஜீவி வாழ்க்கைக்கு தேவையான அறிவை வளர்த்துக் கொண்டிருக்கும் பொழுது அந்த வயதுடைய பெண்கள் சாதிக்கும் சாத்தியமில்லாமல் இருந்தனர்.
அப்படி பழிக்கப்பட்ட பெண் பொதுக்கள அறிவுஜீவி வாழ்க்கையின் சூசன் சோண்டாக் அமெரிக்காவின் முதன்மை பெண் பொதுக்கள அறிவுஜீவி.
சொல்லப் போனால் சில பெயர்கள் வீட்டு பெயர்களாகிப் போனது ஜெர்மைன் க்ரீயர் பார்பரா எஹ்ரென்ரெயிஷ் சூசன் ஃபலுடி ஐரிஸ் முர்டாஹ் ஹான்னா அரெண்ட்ட் மற்றும் இகழப்பட்ட சிமோன் தே பொவ்வா அவர்களில் சிலர்.
இந்தப் பெயர்களை படிக்கும் பொழுது பெண்ணிய கல்விமான்களாகவும் பெண்ணியத்தை தாண்டிய அறிவுச் சூழலில் அரிதாக செயல்பட்டனர் எனத் தோன்றும்.
குறிப்பாக பெண்ணிய ஒளியின் மூலமே இந்தப் பெண்களில் பலர் தற்போது அவர்கள் பெற்றிருக்கும் கல்வியையும் அறிவையும் பெற்றிறுக்கின்றனர் சந்தேகத்திற்கிடமில்லாமல் அவர்கள் அது தொடர்பான கல்வியையும் இயக்கத்தையுமே முன்னெடுப்பார்கள்.
அமெரிக்காவின் முதல் பெண்மணிகளான ஹிலாரி கிளிண்டன் எலினார் ரூஸ்வெல்ட் பெட்டி ஃபோர்ட் போன்றவர்களைப் போல் பெண் அறிவுஜீவிகள் பொது மக்களிடமிருந்து கோபம் மற்றும் வழிபாடு ஆகிய உணர்வுகளை எதிர்கொள்கின்றனர்.
ஆனால் ஆண் அறிவுஜீவிகளின் இந்த செயல்பாடு பகைமையின் நெருக்கடி மற்றும் தீவிரத்தன்மையினை எதிர்கொள்ள முடியாமல் ஐவரி கோபுர பாதுகாப்பு வளையத்திற்குள் திரும்பிவிடும் அறிகுறியோ எனும் கேள்வி எழுகிறது.
அப்படியே கல்வி கற்றவர்களும் தொழிற்முறைப் பணிகளில் தங்களை ஈடுபடுத்தி பொருளாதார சுதந்திரத்திற்கு முன்னுரிமை கொடுக்க வேண்டிய நெருக்கடிகள் இருந்திருக்கின்றன.
அத்தகைய பெண் அறிவுஜீவிகளை குறிப்பாக பெண்ணிய சிந்தனையாளர்களை பெண் படைப்புகளில் வேண்டிய அளவுக்கு காண முடிவதை மறுப்பதற்கில்லை...அதே வேளை ஆண்கள் அறிவுஜீவி களத்தில் முன்னரே நுழைந்து விட்டதால் அவர்களின் எண்ணிக்கையும் படைப்புகளும் அதிகம் ஆகவே அவர்களை அதிகம் மேற்கோள் காட்டுவது தவிற்கவியலாத ஒன்றாக இருக்கிறது.
ஆணாதிக்க தாக்கமின்றி எழுதப்பட்டிருக்கும் சமூக சீர்திருத்தக் கருத்துக்கள் எந்தப் பாலினத்திலுருந்து வந்தாலும் அதை சமூக பயன்பாடு கருதி பயன்படுத்துவதில் பெண்கள் தயக்கம் கொள்வதில்லை அது அவசியமும் இல்லை எனக் கருதுகிறேன்.
பார்ஸியின் கூற்றுப்படி பொதுக்கள் அறிவுஜீவிகள் கல்வியியல் உயரடுக்கு மட்டத்திற்கும் படித்த பொது மக்களுக்குமிடையே உள்ள இடைவெளியை நிரப்புகின்றனர் குறிப்பக இயற்கை விஞ்ஞான பிரிவுகளான மரபியல் உயிர் அறவியல் துறைகளில்.
கல்வியாளர்களின் அறிவு பாரம்பரிய பொருளில் குறிக்கப் பெருவதற்கும் பொதுக்கள அறிவுஜீவி எனும் பொருளில் குறிக்கப் பெருவதற்கும் தெளிவான வேறுபாடு இருக்கிறது.
பெரும் முதலீடு செய்யப்படும் மேற்கின் கல்வி முறையில் இது வாடிக்கை கல்வி நிறுவனங்களின் பெருக்கத்தால் நேரும் பனிப் போர் காரணமாக இது கூடுகிறது.
ஒரு பொதுக்கள அறிவுஜீவி எனப்படுபவர் கல்வித்துறையிலிருந்து தனது பயணத்தை துவங்கினாலும் ஒரு குறிப்பிட்ட துறையோடு மட்டும் முடங்கிவிடுவதில்லை அது போல் பாரம்பரிய எல்லைகளுக்குள்ளும் சுருங்கிவிடுவதில்லை.
பொதுக்கள அறிவுஜீவிகள் தொலைக்காட்சி வானொலி மற்றும் பிரபலமான இலக்கியம் போன்ற ஊடகங்களைப் பயன்படுத்தி தகவல்களை பரிமாரிக்கொள்வர்.
ரிச்சர்ட் போஸ்னர் கூறுவது போல் ஒரு பொதுக்கள அறிவுஜீவியானவர் பொதுமக்களை சென்றடையும் சாதங்களைக் கொண்டு தன்னை வெளிப்படுத்திக் கொள்வர்.
சமூக அரங்கில் நெருங்கிய தொடர்புடைய இயற்கை விஞ்ஞானிகள் மற்றும் உயிர் அறவியிலாளர்களுக்கு பொதுக்கள அறிவுஜீவித் துறையில் முக்கியப் பங்கு வகிக்க வேண்டி நிறைய அழைப்புகள் விடப்படுகின்றன.
விஞ்ஞானிகள் மற்றும் உயிர் அறவியிலாளர்கள் ஏற்கணவே மறு ஆய்வுக்குழு அரசாங்க குழுமம் அறவியல் குழுமம் போன்றவ்வற்றில் முக்கியப் பங்கு வகிக்கின்றனர்.
கல்வித்துறை ஓரங்கட்டப்படுவதால் விஞ்ஞானிகளும் உயிர் அறவியல் துறையினரும் சமூகத்திற்கான தங்களது கடமைகளை பொதுக்கள அறிவுஜீவியின் பாத்திரத்தில் இருந்து செயல்படுத்தவேண்டும் என விவாதம் மேற்கொள்ளப்படுகிறது.
உயிர் அறவியிலில் பொதுமக்களின் ஆர்வம் உயரும் போது உயிர் அறவியலாளர்களின் பொறுப்பு அதிகமாவதோடு அவர்கள் கல்விமான்களைப் போலல்லாது ஒரு பொது உரையாடலை தூண்டுவோர்களாக செயல்பட முடியும்.
அத்தகையவர்களுள் முக்கியமானவர்களாக பரிணாமம் தொடர்பாக படைப்புகளை உருவாக்கிய ரிச்சர்ட் டாக்கின்ஸ் மற்றும் சார்லஸ் டார்வின் இருக்கின்றனர்.
பண்டைய சீனத்தில் லிடராட்டி எழுத்தாளர் என்பவர் இரண்டாயிரம் வருடத்திற்கும் மேலாக அதிகார வர்கத்தை உருவாக்கிய அரசாங்க அதிகாரி ஆவார்.
அவர்கள் பரம்பரை குருமார்கள் அல்ல ஏனென்றால் அவர்களது எழுத்தான்மை மொழியான்மை அறிவு சார்ந்தே அவர்களுக்கு பதவிகள் வழங்கப்பட்டது.
சைனாவின் நூறு பூக்கள் பிரச்சாரம் அறிவுஜீவிகளை தயார்படுத்துவிதமாக அரசாங்கத்தின் விருப்பத்தால் மேற்கொள்ளப்பட்ட ஒன்று ஆனால் பின்னர் கசப்பான விளைவுகள் நேரக் காரணமாகிப் போனது.
அந்த படைப்புக்கு பின்னால் இருக்கும் நோக்கம் காரியவாத அறிவா அல்லது சமூக பொறுப்புணர்வோடு மாற்றத்துக்கு வழிவகுக்கக்கூடிய அறிவா என்பதை பொறுத்து அதற்கான இடம் தீர்மானிக்கப்படுவது அவசியமாகிறது.
அப்போது போலி அறிவுஜீவிகள் காரியவாத அறிவுஜீவிகள் அடையாளம் காணப்பட்டு சமூக முன்னேற்றத்திற்கான விவாதங்களை கருத்துரைகளை முன்னிறுத்துவோரின் எழுத்துக்கள் படைப்புகள் முன்னிடத்திற்கு வரலாம்.
இதில் வாசகர் தன்னை கீழிறக்கிக் கொள்வதிலும் மேல்நிலையாக்கம் செய்துகொள்வதிலும் கொண்டு போய் விடுகிறதே ஒழிய வாசிப்பின் தேவைக்கு அவனை முன் தள்ளுவதில்லை.
புரியாத எழுத்துக்களை விமர்சிப்பது அல்லது வாசிப்பதன் மூலம் வாசகர் தன்னை ஒரு அறிவுஜீவியாக கருதிக்கொள்வது சம்பந்தப்பட்ட எழுத்தாளரையே புரிந்து கொள்பவர் என்கிற மிக மோசமான மற்றும் தான் தோன்றித்தனமான அறிவு நிலையை முன்வைக்கிறது.
இன்னும் தமிழில் அவர் எழுத்தை வாசிக்காது நீ இலக்கிய உலகத்தில் நுழையக் கூடாது என்கிற விமர்சன வன்முறையை சந்திக்காத இளம் வாசகர் குறைவு.